**În pădurea de pini**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă-ncarcă razele de Soare

Cu noi secunde de lumină

Și-aud în mine-o fremătare

Ca și pădurea-n vânt ce-i plină.

Ea dă ca apa peste maluri

Însă nu tulbură, urlândă,

Ci ca un crez de idealuri

Pentru o Dragoste plăpândă.

Mă-ncântă orișicare șopot

Când cetinile bat din gene

Precum se stinge seara-n tropot

O herghelie pe alene.

Izvorul parcă vrea, cuminte,

Să dea legendele cu-ncetul

Cu fericirea de cuvinte

Precise ce-a găsit poetul.

Eu freamătul ca pe-o minune

Îl tot ascult într-o uimire

Înțelegându-mi-l ce spune

Despre o pace în Iubire,

În lumea largă, fără margini

Unde vecia e stăpână,

Prin pinii galbene catarge

Spre cer albastru ce-și îngână.

Mireasma lor mă înconjoară

Și nu mai are importanță

Dacă e toamnă, primăvară -

E anotimpul de Speranță!

Atâta zi în juru-mi este,

Atâta prospețime verde

De văd că Viața-i o poveste

Ce-n morți nicicând nu se va pierde.

Victor Bragagiu